Tosi kevät
Kaunein huvitarha päällä maan
 Loistaa nuoren kevään kukinnasta;
 Lintu nyt jo etsii tietä vaan,
 Jonka paetessaan Pohjolasta
        Siipi piirteli pilviin.

 Tääll’ ei unelmien rikas maa,
 Mitä etsii lintu seudult’ tältä?
 Vaiko luodoille se kaihoaa,
 Jotka syksyn usvat kätki hältä,
        Kun hän kauvaksi kiiti?

 Tutki omaa rintaas. Vasteen sa
 Löydät sydämmestäs syvimmästä:
 Pohjolass’ on pesä linnulla,
 Muisto häll’ on elon kevähästä:
        Tosi, ainoa kevät.

Lähde: Kaukomieli: Viipurilaisen osakunnan albumi. 3. 1900.

Fredrik Cygnaeus
Runot
Yrjö Weijola
Lähdeluokattomat